1989. – 1059 ár frá stofnun Alþingis.

112. löggjafarþing. – 217. mál.

Sþ.	259. Fyrirspurn

til fjármálaráðherra um niðurstöður milliþinganefndar um húsnæðislánakerfið.

Frá Kristínu Einarsdóttur og Danfríði Skarphéðinsdóttur.

Hverjar voru niðurstöður milliþinganefndar um húsnæðislánakerfið hvað varðar tekju- og eignarviðmiðun við ákvörðun vaxtabóta?

Óskað er eftir að birt verði sérálit einstakra nefndarmanna ef einhver eru.

Greinargerð.

Í fyrirspurnatíma í sameinuðu þingi 7. des. sl. var lögð eftirfarandi fyrirspurn fyrir fjármálaráðherra:

Hvers vegna var ekki farið að fyrirmælum meiri hluta fjárhags- og viðskiptanefndar neðri deildar um að vísa frumvarpi um vaxtabætur til milliþinganefndar um húsbréfamál með þeim sérstöku tilmælum að taka til umfjöllunar ákvæði um tekju- og eignarviðmiðun við ákvörðun vaxtabóta", sbr. nefndarálit á þskj. 1033 á 111. löggjafarþingi?"

Fjármálaráðherra svaraði því til að ákvæði í nefndaráliti fjárhags- og viðskiptanefndar hefði verið fullnægt og málið tekið fyrir í milliþinganefndinni. Þar sem það var ekki gert á þeim fundum sem fulltrúi Kvennalistans var boðaður á er þessi fyrirspurn komin fram.

Skriflegt svar óskast.